
DR.30.11.2006 51 

  

 Kadang-kadang pejabat mereka sendiri pun tidak terurus. Jadi, kita tambahkan 
lagi. Walaupun kita ada dua, tiga orang pegawai yang boleh menolong tetapi saya ingat 
kerana ini adalah satu strategi negara kita di masa akan datang untuk kita 
mendisiplinkan belia, mewujudkan belia yang bertanggungjawab, berwibawa dan 
beramanah, kita kena mould mereka daripada peringkat belia ini supaya mereka tidak 
ada di jalanan dan membuang masa dan membazir. 

 Lagi satu Tuan Pengerusi ialah berkenaan dengan pembangunan ekonomi 
belia. Kita dapat lihat hari ini ramai belia yang tercicir daripada sekolah. Ada separuh 
masuk ke bidang kemahiran yang dianjurkan oleh Kementerian Belia dan Sukan, 
Kementerian Sumber Manusia, MARA dan sebagainya tetapi bagi saya, kita hendak 
banyakkan lagi anak-anak kita..., belia ini menjadi usahawan, jadi, biarlah mereka ini 
diperuntukkan dengan bantuan dan juga subsidi untuk mereka meneruskan program 
yang mungkin wujud dulu dan mungkin hari ini sudah terhenti supaya mereka 
menggiatkan diri dalam bidang ekonomi, supaya mereka dapat berdikari, tidak 
mengganggu lagi keluarga mereka. 

 Apabila mereka ini berniaga..., berniaga ini Tuan Pengerusi, sementara 
hendak mai dia punya karan itu sahaja, syoknya itu. Bila dia sudah syok, dia boleh 
tengok duit keluar masuk, dia akan sibuk dengan perniagaannya dan dia tidak akan 
pergi ke tempat-tempat yang melibatkan dirinya dalam gejala sosial. 

 Inilah yang kita kena bagi occupied kerana macam yang saya katakan dulu, 
Tuan Pengerusi, belia ini tenaga lebih. Macam Yang Berhormat bagi Arau, Kepong dan 
saya ini tenaga kita sudah kurang disebabkan faktor umur... 

 Dato' Seri Diraja Syed Razlan ibni Syed Putra Jamalullail [Arau]:  Kuat 
lagi. 

 Dato' Paduka Haji Badruddin bin Amiruldin [Jerai]:  Yang Berhormat bagi 
Arau kuat lagi. Boleh ceritalah, Yang Berhormat.... [Ketawa] Akan tetapi yang belia ini, 
tenaga lebih. Mereka mahu bersukan. Mereka mahu yang adventurous. Macam-macam 
yang mereka hendak cuba. Jadi, bila tidak ada itulah yang mereka cuba naik motosikal 
tayar satu. Orang normal pun tidak terfikir boleh naik motosikal bertayar satu. Yang kita 
tahu hanya di sarkas sahaja, Tuan Pengerusi  tetapi sekarang ini di jalanan! 

 Saya hendak cadangkan syarikat-syarikat motosikal buat tayar depan besar 
dan yang belakang kecil. Jadi mereka naik macam itu jugalah. Tidaklah mengganggu 
orang. Ini kita kena buat. Kita kena tarik mereka supaya menjauhi gejala yang 
merugikan masa depan mereka dan juga kerajaan. 

 Jadi, saya nampak di mana pun, kita bercakap belia melibatkan diri dalam 
dadah, gejala sosial dan sebagainya. Saya ingat pihak kerajaan juga kena memainkan 
peranan. Kadang-kadang mereka terbawa-bawa dengan keseronokan yang berlebihan. 
Keseronokan yang berlebihan itulah yang menyebabkan anak-anak muda ini terbawa-
bawa.  

 Ini program melalui kaca TV, kenalah pihak kementerian duduk dengan 
FINAS, Kementerian Multimedia dan sebagainya supaya kita menghalang.  Kita jangan 
menggalakkan. Kadang-kadang, Tuan Pengerusi, cucu saya baru berumur setahun 
setengah terpengaruh dengan TV. Dia tengok TV, dia tahu. “Ha, Mawi” dia kata. Itu 
baru bertatih dan baru belajar bercakap!  Dia tengok sini, “Siti”, dia kata.  Dia tidak kata 
Siti Nurhaliza.  Dia kata “Siti”, fasal dia tengok. 

 Ini bermakna kalau hari-hari dok mainkan yang itu, hari-hari dok mainkan 
drama yang bergaduh; hang marah aku, aku marah kat hang, drama yang memporak-
perandakan rumah tangga... 

 Tuan Pengerusi [Datuk Lim Si Cheng]:Yang Berhormat macam berceramah. 

 Dato' Paduka Haji Badruddin bin Amiruldin [Jerai]: Okay, saya letakkan 
tangan ke bawah, Tuan Pengerusi.  Jadi, kita kena pastikan bahawa keseronokan ini 
ada hadnya. Suntikan daripada pendidikan agama kena ada.  

Saya minta Yang Berhormat Menteri tambahkan sedikit lagi program-program 
belia ke arah keagamaan tidak kiralah kalau ia bukan beragama Islam, agama dia. 
Yang beragama Islam kita bawakan sikit supaya mengimbang masyarakat 
berkehidupan moden dan juga agama kita supaya mereka tidak terbawa-bawa. 

 Tuan Pengerusi [Datuk Lim Si Cheng]:  Baiklah, masa cukup. 



Kadang-kadang pejabat mereka sendiri pun tidak terurus. Jadi, kita tambahkan lagi. Walaupun kita ada dua, tiga orang pegawai yang boleh menolong tetapi saya ingat kerana ini adalah satu strategi negara kita di masa akan datang untuk kita mendisiplinkan belia, mewujudkan belia yang bertanggungjawab, berwibawa dan beramanah, kita kena mould mereka daripada peringkat belia ini supaya mereka tidak ada di jalanan dan membuang masa dan membazir. Lagi satu Tuan Pengerusi ialah berkenaan dengan pembangunan ekonomi belia. Kita dapat lihat hari ini ramai belia yang tercicir daripada sekolah. Ada separuh masuk ke bidang kemahiran yang dianjurkan oleh Kementerian Belia dan Sukan, Kementerian Sumber Manusia, MARA dan sebagainya tetapi bagi saya, kita hendak banyakkan lagi anak-anak kita..., belia ini menjadi usahawan, jadi, biarlah mereka ini diperuntukkan dengan bantuan dan juga subsidi untuk mereka meneruskan program yang mungkin wujud dulu dan mungkin hari ini sudah terhenti supaya mereka menggiatkan diri dalam bidang ekonomi, supaya mereka dapat berdikari, tidak mengganggu lagi keluarga mereka. Apabila mereka ini berniaga..., berniaga ini Tuan Pengerusi, sementara hendak mai dia punya karan itu sahaja, syoknya itu. Bila dia sudah syok, dia boleh tengok duit keluar masuk, dia akan sibuk dengan perniagaannya dan dia tidak akan pergi ke tempat-tempat yang melibatkan dirinya dalam gejala sosial. Inilah yang kita kena bagi occupied kerana macam yang saya katakan dulu, Tuan Pengerusi, belia ini tenaga lebih. Macam Yang Berhormat bagi Arau, Kepong dan saya ini tenaga kita sudah kurang disebabkan faktor umur... Dato' Seri Diraja Syed Razlan ibni Syed Putra Jamalullail [Arau]: Kuat lagi. Dato' Paduka Haji Badruddin bin Amiruldin [Jerai]: Yang Berhormat bagi Arau kuat lagi. Boleh ceritalah, Yang Berhormat.... [Ketawa] Akan tetapi yang belia ini, tenaga lebih. Mereka mahu bersukan. Mereka mahu yang adventurous. Macam-macam yang mereka hendak cuba. Jadi, bila tidak ada itulah yang mereka cuba naik motosikal tayar satu. Orang normal pun tidak terfikir boleh naik motosikal bertayar satu. Yang kita tahu hanya di sarkas sahaja, Tuan Pengerusi tetapi sekarang ini di jalanan!. Saya hendak cadangkan syarikat-syarikat motosikal buat tayar depan besar dan yang belakang kecil. Jadi mereka naik macam itu jugalah. Tidaklah mengganggu orang. Ini kita kena buat. Kita kena tarik mereka supaya menjauhi gejala yang merugikan masa depan mereka dan juga kerajaan. Jadi, saya nampak di mana pun, kita bercakap belia melibatkan diri dalam dadah, gejala sosial dan sebagainya. Saya ingat pihak kerajaan juga kena memainkan peranan. Kadang-kadang mereka terbawa-bawa dengan keseronokan yang berlebihan. Keseronokan yang berlebihan itulah yang menyebabkan anak-anak muda ini terbawa- bawa. Ini program melalui kaca TV, kenalah pihak kementerian duduk dengan FINAS, Kementerian Multimedia dan sebagainya supaya kita menghalang. Kita jangan menggalakkan. Kadang-kadang, Tuan Pengerusi, cucu saya baru berumur setahun setengah terpengaruh dengan TV. Dia tengok TV, dia tahu. "Ha, Mawi" dia kata. Itu baru bertatih dan baru belajar bercakap! Dia tengok sini, "Siti", dia kata. Dia tidak kata Siti Nurhaliza. Dia kata "Siti", fasal dia tengok. Ini bermakna kalau hari-hari dok mainkan yang itu, hari-hari dok mainkan drama yang bergaduh; hang marah aku, aku marah kat hang, drama yang memporak- perandakan rumah tangga... Tuan Pengerusi [Datuk Lim Si Cheng]:Yang Berhormat macam berceramah. Dato' Paduka Haji Badruddin bin Amiruldin [Jerai]: Okay, saya letakkan tangan ke bawah, Tuan Pengerusi. Jadi, kita kena pastikan bahawa keseronokan ini ada hadnya. Suntikan daripada pendidikan agama kena ada. Saya minta Yang Berhormat Menteri tambahkan sedikit lagi program-program belia ke arah keagamaan tidak kiralah kalau ia bukan beragama Islam, agama dia. Yang beragama Islam kita bawakan sikit supaya mengimbang masyarakat berkehidupan moden dan juga agama kita supaya mereka tidak terbawa-bawa. Tuan Pengerusi [Datuk Lim Si Cheng]: Baiklah, masa cukup.